Płachtakowanski klub při spjatym jězoru zhladuje na dołhu tradiciju
Budyšin (CS/SN). Tež hdyž runje raz žadyn wětřik njeduje, su čłonojo Budyskeho płachtakowanskeho kluba předewšěm kónc tydźenja w swojim zepěranišću na zapadnym přibrjohu Budyskeho spjateho jězora w Nowych Małsecach (Neumalsitz). Njemóža-li woni płachtakować, wuporjedźeja swoje čołmiki abo wužiwaja desku za standup-padlowanje, štož je nětko wulka moda. Lětsa dyrbi hewak stajnje spočatk septembra wotměwaca so regata na spjatym jězoru korony dla wupadnyć. To čłonow kluba ćim bóle zrudźa, dokelž mějachu loni ze 70 čołmikami rekordne wobdźělenje.
szl_Latn szl_Latn